Diari Oficial de la Generalitat Valenciana


Sumari del DOGV 7282, del 27-05-2014 (2014/4630)

ORDE 12/2014, de 20 de maig, de la Conselleria de Benestar Social, per la qual es convoquen, per a l'any 2014, subvencions a organitzacions no governamentals per al desenrotllament (ONGD), per al cofinançament de projectes de cooperació internacional per al desenrotllament a executar en països i poblacions estructuralment empobrits.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7282

Data del DOGV
:   27-05-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/4630


Data del document
:   20-05-2014

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * ajuda pública

ORDE 12/2014, de 20 de maig, de la Conselleria de Benestar Social, per la qual es convoquen, per a l'any 2014, subvencions a organitzacions no governamentals per al desenrotllament (ONGD), per al cofinançament de projectes de cooperació internacional per al desenrotllament a executar en països i poblacions estructuralment empobrits. [2014/4630]  
D'acord, amb el que establix la Llei 6/2007, de 9 de febrer, de la Generalitat, de Cooperació al Desenrotllament de la Comunitat Valenciana, i d'acord amb el que disposa el Decret 135/2010, de 10 de setembre, del Consell, pel qual s'aproven les bases per a la concessió d'ajudes en matèria de cooperació internacional per al desenrotllament.  
Segons allò que s'ha assenyalat en l'article 47.11, del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 juny de 1991, en la virtut del qual els consellers corresponents establiran les bases reguladores oportunes de concessió de subvencions.  
De conformitat, amb el que preveu el Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'administració de la Generalitat, així com, en el Decret 9/2014, de 10 de gener, del Consell, pel qual s'aprova el Reglament Orgànic i Funcional de la Conselleria de Benestar Social.  
  
  
  
ORDENE  
  
  
Primer. Objecte  
Convocar subvencions a organitzacions no governamentals per al desenrotllament (ONGD), per al cofinançament de projectes de cooperació internacional per al desenrotllament a executar en països i poblacions estructuralment empobrits.  
  
Segon. Bases  
Aprovar les bases per les quals es regula esta convocatòria, que s'inclouen com annex I d'esta orde.  
En tot allò no regulat en estes, caldrà ajustar-se al que disposa el Decret 135/2010, de 10 de setembre, del Consell, pel qual s'aproven les bases per a la concessió d'ajudes en matèria de cooperació internacional al desenrotllament, la Llei 38/2003, de 17 de novembre, General de Subvencions, el seu reglament de desplegament i el Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.  
  
Tercer. Finançament  
1. Les subvencions concedides, en virtut d'esta convocatòria, seran sufragades amb càrrec al capítol VII, línia de subvenció T2324, del Programa Cooperació Internacional al Desenrotllament, del Pressupost de la Generalitat per a 2014, per un import global d'1.000.000 euros.  
2. Les subvencions que es concediran per esta convocatòria no necessiten ser notificades a la Comissió Europea, per no reunir els requisits regulats en l'article 107, del Tractat de Funcionament de la Unió Europea, ja que estes subvencions s'atorguen a entitats sense ànim de lucre registrades, a més, com a organització no governamental per al desenrotllament (ONGD), per a la realització de projectes de cooperació al desenrotllament, amb un alt contingut social, i no suposen les accions subvencionades cap avantatge econòmic, ni desenrotllament d'activitat econòmica en el mercat relacionada amb l'oferta de béns o servicis.  
  
Per tant, amb la percepció de l'esmentades subvencions no hi ha possibilitat de falsejament de la competència que afecte els intercanvis comercials entre estats membres, als efectes assenyalats en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea, dels projectes de la Generalitat dirigits a establir, concedir o modificar subvencions públiques.  
DISPOSICIONS FINALS  
  
Primera. Facultat d'execució i desplegament  
Es faculta la persona titular de la direcció general competent en matèria de cooperació al desenrrotllament, de conformitat amb el Decret 9/2014, de 10 de gener, del Consell, pel qual s'aprova el Reglament Orgànic i Funcional de la Conselleria de Benestar Social, perquè dicte les resolucions complementàries que siguen necessàries per a dur a terme el que disposa esta orde.  
  
Segona. Entrada en vigor  
Esta orde produirà efectes des l'endemà de la seua publicació en el Diari Oficial de la Comunitat Valenciana.  
  
Tercera. Recursos  
Contra este acte, que esgota la via administrativa, els interessats poden interposar, potestativament, recurs de reposició davant del mateix òrgan que l'ha dictat, en el termini d'un mes, comptador des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé, directament, recurs contenciós administratiu davant de la Sala del Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que preveuen els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
  
València, 20 de maig de 2014  
  
La consellera de Benestar Social,  
ASUNCIÓN SÁNCHEZ ZAPLANA  
  
  
  
ANNEX I  
Bases per les quals es regula la convocatòria de subvencions dirigides a organitzacions no governamentals per al desenrotllament (ONGD), per al cofinançament de projectes de cooperació internacional per al desenrotllament  
  
Primera. Objecte de la convocatòria  
És objecte d'esta orde convocar subvencions a organitzacions no governamentals per al desenrotllament (d'ara en avant ONGD), per al cofinançament de projectes de cooperació internacional per al desenrotllament a executar en països i poblacions estructuralment empobrits, d'acord amb el que preveu la base tercera.  
S'entén per projecte, en l'àmbit d'esta orde, el conjunt d'accions dirigides a la consecució d'un objectiu específic, que poden estar inserides en programes o plans de desenrotllament de major envergadura. Els projectes recolzen en planificacions molt definides, amb previsions concretes dels recursos necessaris i la temporalitat de la seua execució.  
  
L'import màxim de la subvenció, per a cada projecte, no podrà ser superior a 150.000 euros, llevat que es presente per una agrupació d'ONGD, i en este cas s'elevarà a 200.000 euros.  
El període d'execució d'un projecte no serà superior a 24 mesos.  
  
Segona. Projectes exclosos  
1. No podrà sol·licitar-se una subvenció, dins d'esta convocatòria, per al cofinançament de projectes, respecte dels quals s'haja sol·licitat una altra subvenció a través d'una convocatòria pública per al 2014, dins del Programa de Cooperació Internacional al Desenrotllament de la Generalitat, quan hi haja identitat d'objecte entre les activitats la subvenció de les quals se sol·licita. Si això ocorreguera, l'entitat sol·licitant haurà d'optar per una de les subvencions sol·licitades.  
2. Tampoc seran subvencionables a través d'esta convocatòria, aquells projectes el contingut dels quals estiga clarament previst en les restants convocatòries de subvencions de la Direcció General d'Integració i Cooperació, o d'altres òrgans directius de la Generalitat. Si això ocorreguera, l'Administració d'ofici i amb audiència prèvia a l'entitat sol·licitant, podrà incloure el projecte presentat en la valoració de la convocatòria corresponent, sempre que la sol·licitud haja tingut entrada abans que finalitze el termini de presentació de sol·licituds de la dita convocatòria.  
  
Tercera. Prioritats de la política de la Generalitat en matèria de cooperació internacional per al desenrotllament  
Els projectes presentats a esta convocatòria de subvencions han d'adaptar-se als objectius i prioritats horitzontals, geogràfiques i sectorials establits en el pla director de la cooperació valenciana vigent en el moment de la publicació d'esta orde.  
  
Quarta. Requisits generals per a les entitats sol·licitants  
A més dels requisits exigits en l'article 11 de la Llei 38/2003, de 17 de novembre, General de Subvencions, les organitzacions no governamentals de desenrotllament beneficiàries d'estes ajudes, hauran de complir els requisits de capacitat financera i de gestió, i d'estar inscrites en el Registre d'Agents de la Cooperació Internacional al Desenrotllament de la Comunitat Valenciana.  
No podran ser beneficiàries de subvencions les entitats en què concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions.  
  
Quinta. Presentació de les sol·licituds  
1. Para cada projecte subvencionable haurà de presentar-se una sol·licitud, d'acord amb el model que figura com a annex II, d'esta orde, i en el portal de la Generalitat ?www.gva.es- accedint als apartats «Guia Prop - Tràmits i Servicis», degudament omplida i firmada pel representant legal de l'entitat.  
2. Las sol·licituds es presentaran, preferentment, en el Registre General de la Conselleria de Benestar Social, ciutat administrativa 9 d'Octubre, carrer de Castán Tobeñas, número 77, torre IV, així com, en qualsevol dels llocs que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. La sol·licitud també podrà presentar-se per via telemàtica en el Portal de la Generalitat ?www.gva.es- accedint als apartats «Administració on-line - Guia Prop».  
Per a poder tramitar electrònicament la sol·licitud, haurà de disposar de certificat digital ja siga de l'entitat, del president de l'entitat o del representant davant de la Conselleria de Benestar Social. Tot això, de conformitat amb les instruccions previstes en la pàgina web de l'Agència de Tecnologia i Certificació Electrònica ?www. accv.es?.  
Basant-se en l'article 28 de la Llei 11/2007, de 22 de juny, d'Accés Electrònic dels Ciutadans als Servicis Públics, (d'ara en avant LAESP), i a la Llei 3/2010, de 5 de maig, de la Generalitat d'Administració Electrònica, de la Comunitat Valenciana, que regula en la pràctica de la notificació per mitjans electrònics, es pot utilitzar este mitjà en esta convocatòria, d'acord amb els requisits següents:  
a) Perquè la notificació es practique utilitzant algun mitjà electrònic, es requerirà que l'interessat haja assenyalat este mitjà com a preferent o haja consentit la seua utilització, per mitjà de la firma de la sol·licitud del model d'acceptació de comunicació electrònica que s'adjunta com a annex, sense perjuí, del que disposa l'article 27.6 de la LAESP. Tant la indicació de la preferència en l'ús de mitjans electrònics com el consentiment, esmentats anteriorment, podran emetre's i demanar-se, en tot cas, per mitjans electrònics.  
b) El sistema de notificació permetrà acreditar la data i hora, en que es produïsca la posada a disposició de l'interessat de l'acte objecte de notificació, així com, la d'accés al seu contingut, moment a partir del qual la notificació s'entendrà practicada a tots els efectes legals.  
c) Quan, havent-hi constància de la posada a disposició transcorregueren deu dies naturals sense que s'accedisca al seu contingut, s'entendrà que la notificació ha sigut rebutjada amb els efectes previstos en l'article 59.4 de la Llei 30/1992, de Règim Jurídic i del Procediment Administratiu Comú i normes concordants, llevat que d'ofici o a instància del destinatari, es comprove la impossibilitat tècnica o material de l'accés.  
d) Durant la tramitació del procediment, l'interessat podrà requerir l'òrgan corresponent perquè les notificacions successives no es practiquen per mitjans electrònics, i utilitzar els altres mitjans admesos en l'article 59 de la Llei 30/1992, de Règim Jurídic i del Procediment Administratiu Comú, excepte en els casos previstos en l'article 27.6, de la LAESP.  
e) Produirà els efectes propis de la notificació per compareixença l'accés electrònic pels interessats al contingut de les actuacions administratives corresponents, sempre que quede constància d'este accés.  
  
f) La identificació de la persona interessada, es podrà fer per mitjà de firma electrònica segons la la Llei 3/2010, de 5 de maig, de la Generalitat d'Administració Electrònica de la Comunitat Valenciana.  
g) La notificació de qualsevol acte administratiu es podrà fer a través del registre electrònic (Llei 3/2010, de 5 de maig, de la Generalitat, d'Administració Electrònica de la Comunitat Valenciana).  
4. El termini per a la presentació de sol·licituds serà de 30 dies hàbils, a comptar des de l'endemà de la publicació d'esta orde en el Diari Oficial de la Comunitat Valenciana.  
5. Cada entitat, de manera individual o en agrupació amb una altra o altres ONGD, podrà presentar una sola sol·licitud per a esta convocatòria. Igualment, no podran presentar sol·licitud en esta convocatòria, de manera individual o en agrupació amb una altra, o altres ONGD, aquelles entitats que tinguen una línia nominativa en el programa pressupostari de cooperació al desenrotllament de la Generalitat per a esta mateixa modalitat de cooperació.  
6. En el cas de sol·licituds presentades per una agrupació d'ONGD, el model de sol·licitud serà firmat pel representant de l'entitat designada com a líder, en representació de les entitats que componen l'agrupació.  
  
7. La presentació de la sol·licitud significa la plena acceptació d'estes bases i del que disposa esta orde de convocatòria.  
8. Quan la sol·licitud no reunisca els requisits assenyalats en l'article 70.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o a esta no s'adjunte la documentació preceptiva, es requerirà l'entitat sol·licitant, d'acord amb el que establix l'article 71.1 de l'esmentada llei, perquè, en el termini de deu dies, esmene la falta o adjunte els documents preceptius, amb indicació que, si així no ho fera, se la tindrà per desistida de la petició, amb una resolució prèvia que haurà de ser dictada en els termes que establix l'article 42 de la mencionada llei.  
  
9. Si la sol·licitud es presenta per mitjans telemàtics i hi ha documentació que no es pot aportar per este mitjà, s'haurà de presentar en els registres previstos en el punt 2 d'esta base, i això, en el mateix termini previst per a la presentació de les sol·licituds.  
10. En el cas que determinada documentació es trobe en poder de l'Administració, caldrà detallar-ne en la sol·licitud la data i l'òrgan o la dependència en què es va presentar o, si és el cas, emesos i que el seu contingut es correspon amb la realitat en la data de la presentació de la sol·licitud.  
11. Tots els models normalitzats de documentació i annexos, assenyalats en estes bases, figuren en el portal de la Generalitat ?www.gva.es- accedint als apartats «Guia Prop - Tràmits i servicis».  
  
Sexta. Requisits específics per a les distintes modalitats de subvenció i per a la presentació de sol·licituds en agrupació  
A més dels requisits generals previstos en la base quarta, les entitats sol·licitants hauran d'acreditar els punts següents, depenent de la modalitat de sol·licitud:  
1. Projectes presentats per ONGD.  
Experiència en la realització, individualment o en agrupació amb altres ONGD, de com a mínim quatre projectes de cooperació internacional en països en vies de desenrotllament.  
2. Projectes presentats per agrupació d'entitats.  
Quan una sol·licitud es presente per una agrupació d'ONGD, totes les entitats que la formen hauran de complir els requisits generals descrits en la base quarta i acreditar l'experiència, segons establix el punt 1 de la present base.  
  
Sèptima. Documents que han d'acompanyar la sol·licitud  
Junt amb el model de sol·licitud, haurà de presentar-se preceptivament la següent documentació, de conformitat amb l'article 25 del Decret 135/2010, de 10 de setembre, del Consell:  
1. En el cas que en la sol·licitud no s'autoritze la Generalitat perquè esta obtinga, de forma directa a través de certificats telemàtics, l'acreditació del compliment de les obligacions amb la Seguretat Social i tributàries amb l'Estat i la Generalitat, s'hauran d'aportar els certificats originals acreditatius de les esmentades circumstàncies, tant en paper com en format electrònic. En el cas que el projecte siga presentat per una agrupació d'ONGD, l'autorització es farà per a totes les entitats agrupades.  
2. Original de la declaració de la persona responsable de l'entitat sol·licitant, d'acord amb el model que figura en l'annex III, tant en paper, com en format electrònic. En el cas que el projecte es presente per una agrupació d'ONGD, la declaració responsable es farà per a totes les entitats agrupades.  
3. Quan siga necessari acreditar l'experiència, es farà per mitjà d'una relació dels projectes realitzats, en què s'especifique el títol, dates d'execució, cost total en euros de cada un dels projectes, organismes finançadors i quantia de les subvencions concedides. Esta relació haurà d'anar acompanyada d'una certificació expedida per una administració pública o organisme oficial concedent, en què s'acredite fefaentment la realització dels projectes, tant en paper, com en format electrònic.  
  
En el cas de projectes subvencionats per la Generalitat Valenciana, per a la seua acreditació, bastarà un original de la declaració responsable firmada pel president de l'entitat, en la qual s'especifique el cost, import subvencionat, exercici i projecte, tant en paper, com en format electrònic.  
4. Organigrama, delegacions a la Comunitat Valenciana i relació del personal laboral. En el cas que l'entitat sol·licitant no tinga treballadors per compte d'altri, s'haurà de presentar una declaració responsable del representant de l'entitat d'esta circumstància, junt amb la documentació que acredite la seua capacitat per a la realització de les activitats necessàries per a aconseguir els fins de les subvencions o ajudes convocades, com ara precontractes, relació de personal voluntari o qualsevol altre apte per a tals fins, en format electrònic.  
  
  
Octava. Documentació tècnica de l'entitat i del projecte  
Junt amb el model de sol·licitud i la documentació assenyalada en la base sèptima, hauran d'aportar-se els documents relacionats a continuació, en paper i/o en format electrònic, necessaris per a la valoració correcta de la sol·licitud, de conformitat amb l'article 26 del Decret 135/2010, de 10 de setembre, del Consell:  
1. Original del formulari d'identificació, firmat per la persona que tinga la representació legal, d'acord amb el model que figura com a annex IV, tant en paper com en format electrònic.  
2. Així mateix, en el supòsit de presentar-se com una agrupació d'entitats, caldrà aportar una memòria en què s'indiquen les activitats conjuntes en què hagen participat anteriorment i les responsabilitats que assumiran cada una de les entitats en l'execució del projecte per al qual se sol·licita subvenció, fent-hi constar la seua participació en el cofinançament, en format electrònic.  
En el cas que haguera distribució de la subvenció, caldrà especificar les activitats i la quantia del pressupost que es destinarà per a això. Finalment, s'indicarà l'entitat que, com a representant de l'agrupació, serà responsable de presentar els informes i justificacions de l'execució del projecte i responsabilitzar-se'n.  
3. Factures pro forma, pressupostos professionals o peritatges sobre els costos per unitat dels recursos a emprar, quan es tracte de gastos superiors a 2.500 euros, i de manera excepcional, en el cas que no puga disposar-se de documents acreditatius respecte d'algun concepte de gasto, informe justificatiu d'esta impossibilitat, en format electrònic.  
  
4. Estatuts i inscripció del soci local davant de l'administració competent que acredite la seua capacitat jurídica i d'obrar en el país d'execució de l'actuació, quan siga una entitat privada. Així com, una relació d'activitats o projectes executats en la zona específica de la intervenció, en format electrònic.  
5. Si és el cas, un document en què conste la conformitat del soci local en l'execució del projecte i que detalle els termes de col·laboració entre l'entitat sol·licitant i el soci local, en format electrònic.  
6. Documentació acreditativa de la titularitat i règim de propietat dels immobles vinculats al projecte, així com del valor d'estos, en format electrònic.  
7. Documentació acreditativa del valor de les contribucions en espècie de les entitats beneficiàries de la subvenció, dels socis locals i dels destinataris finals, directament vinculats a la realització de la intervenció, si n'hi ha, en format electrònic.  
8. En el cas que el projecte comprenga la construcció de vivendes o infraestructures, s'hauran d'aportar els permisos d'obra o documents que acrediten la conformitat de les autoritats locals, en format electrònic.  
9. Memòria econòmica del projecte, d'acord amb el que establixen els articles 14, 15, 16, 17 i 18 del Decret 135/2010, de 10 de setembre, del Consell, que comprendrà un pla de finançament en què es justifique la contribució financera externa, així com, la subvenció sol·licitada a la Generalitat, d'acord amb el model que figura com a annex V, on s'identifiquen els recursos necessaris, el nombre d'unitats de cada recurs, el preu per unitat, en la moneda local i en euros i l'import total del projecte, en paper i en format electrònic.  
10. Memòria de la institució en què conste que l'entitat sol·licitant reunix les condicions de solvència i capacitat de gestió per a realitzar l'activitat objecte d'ajuda. Per a això, s'assenyalaran els projectes executats anteriorment, les activitats realitzades durant l'últim any natural anterior a la convocatòria, incloent-hi balanç de situació, compte de pèrdues i guanys i memòria econòmica de l'any anterior, o els últims comptes aprovats, subscrit per una persona autoritzada segons els estatuts i les fonts de finançament, en format electrònic.  
11. Projecte detallat, en què es concretarà l'activitat objecte de subvenció, el lloc i termini de realització i nombre de persones beneficiàries de la intervenció, i que inclourà el procés d'identificació dut a terme prèviament per a la identificació del projecte (anàlisi de participants, anàlisi de problemes, anàlisi d'objectius i d'estratègies) i els estudis de viabilitat, en paper i en format electrònic.  
12. Pla de desenrotllament local, regional o nacional del país d'intervenció on s'articula el projecte presentat, en format electrònic.  
13. Informació sobre les avaluacions de projectes dutes a terme per l'entitat en els últims tres anys. En este sentit, serà necessari presentar una llista de les avaluacions realitzades on s'indique el projecte, l'avaluador, la finançadora, l'any, el país i la subvenció concedida, en format electrònic.  
14. Informació dels mecanismes de difusió amb què compte l'entitat per a donar a conéixer els fons públics o privats que gestiona, en format electrònic.  
15. Carta de la població beneficiària i autoritats locals on es done compte de la seua acceptació, i compromís de participació en les diferents etapes del projecte: disseny, execució, monitoratge i avaluació, en format electrònic.  
16. Documents de planificació estratègica de l'entitat dins de les prioritats de la Llei 6/2007, de 9 de febrer, de la Generalitat, de Cooperació Internacional al Desenrotllament de la Comunitat Valenciana i dels instruments de planificació de la política de cooperació al desenrotllament de la Generalitat, en format electrònic.  
17. Documents estratègics: pla estratègic, programa, estratègia país, pla d'acció o un altre, que d'informació sobre l'articulació del projecte per al qual se sol·licita subvenció dins de la planificació a llarg termini, en format electrònic.  
  
Novena. Límit de finançament  
1. Els projectes podran rebre de la Generalitat ajudes i subvencions fins un màxim del 80 %, del cost total del projecte, sempre que les disponibilitats pressupostàries ho permeten.  
2. El percentatge de cofinançament d'un projecte quedarà fixat en el moment de l'aprovació de la quantia de la subvenció, per la relació entre esta i el cost total del projecte que apareix en el formulari d'identificació original o, si és el cas, reformulat. Si després de l'execució efectiva del projecte, el cost total real resultara ser inferior al previst en un principi, la subvenció haurà de ser objecte de minoració, de manera que el percentatge de cofinançament de la Generalitat es mantinga inalterat.  
  
Desena. Gastos subvencionables  
1. S'entén per gasto subvencionable aquell que respon a la naturalesa d'activitat subvencionada i es fa en el període assenyalat. En tot cas, la contractació de les activitats per a l'execució del projecte es farà tenint en compte el que establix la present norma, el Decret 135/2010, del 10 de setembre, l'article 31.3 de la Llei General de Subvencions i el que establix la normativa general de contractació del sector públic.  
  
Són de dos tipus:  
a) Gastos directes. Són aquells lligats directament a l'execució, que financen la consecució dels objectius i realitzen les activitats planejades.  
  
- Gastos d'identificació. Són aquells derivats de la identificació de la intervenció en el terreny. Línia de base, avaluacions externes i auditories, sempre que hagen sigut prèviament autoritzades.  
En el cas que una vegada finalitzat el projecte, es realitze auditoria per a la justificació final, segons el que preveu la base vintena, l'import màxim subvencionable per a este gasto serà del 15 % de la subvenció concedida.  
- Compra o lloguer de terrenys o immobles en el país d'execució del projecte. S'inclouran tots els gastos necessaris per a l'adquisició o l'arrendament de terrenys i immobles destinats a la realització de l'activitat subvencionada. No es podrà imputar a la subvenció el pagament de garanties ni d'indemnitzacions.  
No es consideren subvencionables, els gastos de lloguer de les seus socials, ni de l'ONGD ni del soci local.  
Quan es tracte de béns inscriptibles caldra aportar documents que proven la inscripció o la seua tramitació a nom de la institució o beneficiaris.  
- Construcció i reforma d'immobles. S'inclouran els gastos necessaris per a la construcció i reforma dels immobles, en el país en què s'exercisca l'activitat, incloent-hi mà d'obra, direcció d'obra, llicència d'obres i materials de construcció. S'exclou la construcció o rehabilitació de seus administratives o vivendes del personal i de l'expatriat.  
  
- Equips, materials i subministraments. Es considerarà equipament, l'adquisició dels elements afectes l'activitat subvencionada: maquinària, mobiliari, equips informàtics, elements de transport o un altre equipament. S'exclou l'equipament i l'adquisició de materials i subministraments per a seus administratives o del seu soci local.  
- Personal. S'inclouran en esta partida els gastos derivats de la contractació i prestació de servicis personals, ja siga de forma fixa o temporal, la relació dels quals estiga sotmesa a legislació laboral o de voluntariat, i les funcions i tasques de la qual estiguen directament relacionades amb la intervenció, sota qualsevol de les modalitats següents:  
Primer. El personal expatriat: s'entén per personal expatriat aquelles persones que vinculades a l'entitat beneficiària de la subvenció, sotmeses a la legislació espanyola, presten els seus servicis en el país d'execució i les tasques dels quals es vinculen directament a la intervenció.  
Segon. El personal local: s'entén per personal local aquelles persones que es contracten, segons la legislació laboral del país on s'executa el projecte i on presta els seus servicis, d'acord amb el règim laboral corresponent, i les seues funcions i tasques estan directament relacionades amb la intervenció.  
Tercer. Personal en seu: s'entén per personal en seu, aquelles persones que pertanyen a l'entitat beneficiària de la subvenció, sotmeses a la legislació espanyola, i que presta els seus servicis a la Comunitat Valenciana, amb independència dels seus desplaçaments ocasionals o regulars al país d'execució.  
Quart. El personal voluntari: s'entén personal voluntari a aquelles persones la relació de les quals s'haja establit en virtut de la Llei 4/2001, de 19 de juny, del Voluntariat, i amb què s'haja subscrit el preceptiu acord de col·laboració, que podrà preveure tasques en països de desenrotllament.  
Els gastos de personal no podran superar l'import corresponent al 30 % de la subvenció concedida, excepte en els projectes de formació i/o assistència tècnica, en els quals podran ascendir al 40 %. No s'imputaran els gastos originats pels membres de les juntes directives o òrgans de govern de les entitats.  
La quantia màxima subvencionable del salari o preu/hora, corresponent als professionals de la Comunitat Valenciana i del personal tècnic, no podrà excedir de 3.000 euros bruts al mes.  
- Servicis tècnics i professionals. S'entén com a servicis tècnics i professionals aquelles persones, requerides per a la realització de capacitacions, seminaris, diagnòstics, informes, publicacions, control de gestió, assessories jurídiques o financeres, notarials i registrals, traduccions o altres necessitats previstes en la formulació de la intervenció.  
  
- Viatges, allotjaments i dietes. S'inclouen els gastos vinculats a la mobilitat del personal i del col·lectiu beneficiari o destinatari final de la subvenció, necessària per a l'execució de la intervenció.  
Quant als gastos de dietes i desplaçaments del personal vinculat laboralment amb els projectes, dels voluntaris, directament relacionats amb les actuacions previstes, no podran superar 10 % de la subvenció concedida. El límit màxim per a la dieta completa, (allotjament més manutenció) serà de 90 euros/dia.  
Els desplaçaments es justificaran amb les factures corresponents i els viatges en vehicle propi es comptabilitzaran per quilometratge, amb un màxim de 0,19 euros/quilòmetre.  
Serà responsabilitat de l'entitat beneficiària que l'import imputat per este concepte, dins del límit citat, s'ajuste a la realitat del gasto realitzat i als preus mitjans de la zona a què es realitze el desplaçament  
  
- Gastos financers. Són els gastos derivats de les transferències bancàries dels fons entre comptes oberts a nom de la intervenció i del manteniment dels esmentats comptes.  
b) Gastos indirectes. Són els gastos propis del funcionament regular de l'entitat adjudicatària, la dels seus socis en agrupació o la dels seus socis locals, que servix de sosteniment perquè siga possible l'execució de la intervenció i que són atribuïbles a esta, en la mesura que tals costos corresponguen al període en què efectivament es realitza. L'import màxim dels gastos indirectes no podrà excedir del huit per cent del total de la subvenció concedida.  
Queda exclosa la possibilitat d'imputar com a cost indirecte la reinversió dels interessos generats pels fons del projecte.  
2. Gastos no subvencionables. Són aquells relacionats en l'article 16 del Decret 135/2010, de 10 de setembre, del Consell, pel qual s'aproven les bases per a la concessió d'ajudes en matèria de cooperació internacional per al desenrotllament.  
  
Onze. Valoració de les sol·licituds  
1. Finalitzat el termini de presentació de sol·licituds i una vegada esmenades estes o transcorregut el termini per a això, la Comissió Tècnica efectuarà la valoració de les propostes prevista en l'article 27 del Decret 135/2010, ja mencionat, d'acord amb els criteris a què es referixen les presents bases.  
2. Com a element de deliberació, la comissió podrà utilitzar els informes tècnics elaborats pel personal de la Direcció General d'Integració, Inclusió Social i Cooperació, i/o una entitat externa especialitzada, contractada a este efecte.  
3. En l'avaluació tècnica es podrà obtindre un màxim de 120 punts, distribuïts de la manera següent:  
a) 15 punts, com a màxim, per la capacitat de gestió i experiència de l'ONGD sol·licitant.  
b) 15 punts, com a màxim, per les característiques i grau d'implicació del soci local.  
c) 70 punts, com a màxim, per la qualitat del projecte. A este efecte, es tindrà en compte la qualitat del disseny, la pertinència del projecte al context i objectius del país on s'implementarà la intervenció, els factors condicionants del seu desenrotllament, la seua població beneficiària, la seua viabilitat economicofinancera i la seua sostenibilitat futura.  
  
d) 12 punts, com a màxim, en atenció a l'adequació de les actuacions de l'entitat als objectius i prioritats de la política de la Generalitat en matèria de cooperació internacional per al desenrotllament, de conformitat amb el que disposa la base tercera d'esta orde.  
  
e) Huit punts, com a màxim, per la capacitat de gestió i estructura de l'entitat acreditada davant de la Generalitat, a través de l'adequada realització dels projectes i del correcte compliment de les obligacions dimanants de la percepció de subvencions del programa de cooperació internacional per al desenrotllament de la Generalitat en anys anteriors.  
  
Perquè es valore l'apartat e i es puga entendre superada tècnicament l'avaluació, serà imprescindible que s'haja obtingut com a mínim una puntuació global de 70 punts en els apartats a, b, c i d.  
Dotze. Resolució del procediment  
1. La comissió tècnica, formularà una proposta de resolució i l'elevarà a la consellera de Benestar Social.  
2. La comissió tècnica, d'acord amb el que disposa l'article 27.3 del Decret 135/2010, de 10 de setembre, del Consell, en concordança amb el Decret 9/2014, de 10 de gener, del Consell, pel qual s'aprova el Reglament Orgànic i Funcional de la Conselleria de Benestar Social, estarà composta per:  
a) La persona titular de la direcció general competent en matèria de cooperació internacional per al desenrotllament, que actuarà com a president.  
b) La persona titular de la subdirecció general competent en matèria de cooperació internacional per al desenrotllament.  
c) La persona titular de la direcció del servici de la direcció general competent en matèria de cooperació internacional per al desenrotllament.  
d) La persona titular de la secretaria general administrativa de la conselleria competent en matèria de cooperació internacional per al desenrotllament.  
e) Un tècnic designat pel titular de la direcció general competent en matèria de cooperació internacional per al desenrotllament.  
3. La resolució per la qual es concedisquen o deneguen les subvencions es publicarà en el Diari Oficial de la Comunitat Valenciana i en la pàgina web de la Conselleria de Benestar Social. En la publicació es farà constar almenys la relació de sol·licitants segons la baremació, la quantitat subvencionada i el títol del projecte junt amb la puntuació obtinguda.  
4. Durant un període de tres mesos, a comptar de la data de la publicació en el Diari Oficial de la Comunitat Valenciana, de la resolució de concessió de les subvencions, els documents dels projectes presentats que no resulten subvencionats estaran a disposició de les entitats sol·licitants en la seu de la Direcció General d'Integració i Cooperació, perquè puguen ser retirats.  
  
Tretzena. Obligacions de les entitats beneficiàries de subvencions  
  
1. A més de les obligacions previstes en l'article 43 del Decret 135/2010, de 10 de setembre, del Consell, les entitats beneficiàries de la subvenció hauran d'aportar el model d'acceptació normalitzat en el termini de 10 dies hàbils, a comptar des de l'endemà de la publicació de la resolució de concessió.  
2. Sense perjuí, d'allò que s'ha assenyalat en el punt anterior, qualsevol sol·licitant podrà renunciar a la subvenció abans del lliurament dels fons de manera expressa, per qualsevol mitjà que permeta la seua constància. Si la renúncia es produïx després d'haver percebut la subvenció concedida, caldrà reintegrar la quantitat percebuda més els interessos legals corresponents.  
3. En el termini dels 10 dies hàbils següents, del lliurament efectiu dels fons, les entitats hauran de comunicar a la Direcció General d'Integració i Cooperació la data en què s'ha produït la recepció de la subvenció concedida, les dades del compte bancari oberta exclusivament per al projecte objecte de la subvenció on s'han transferit estos i la data d'inici prevista del projecte.  
Una vegada es produïsca l'inici real de l'execució del projecte, haurà de comunicar-se a l'esmentada direcció general.  
4. En els projectes amb subvenció superior a 100.000 euros serà obligatori realitzar una avaluació final de resultats i objectius, d'acord amb el que disposa base vint-i-ua de esta convocatòria. En la resta de casos serà facultativa.  
  
Catorze. Reformulació del projecte  
1. Segons el que disposa l'article 29 del Decret 135/2010, de 10 de setembre, del Consell, en el cas que la subvenció concedida siga inferior a la quantitat sol·licitada, l'entitat subvencionada haurà de presentar, dins del mes següent a la publicació de la resolució, un nou formulari d'identificació en suport escrit i en format electrònic, així com els termes en què s'efectua la reformulació i una nova memòria econòmica adaptada als canvis pressupostaris realitzats. La presentació de la reformulació suposa l'acceptació de la subvenció.  
  
2. La contribució financera externa, amb qualsevol de les formes previstes en l'article 13 del Decret 135/2010, de 10 de setembre, del Consell, es podrà ajustar proporcionalment a la reducció de la subvenció. En este ajust no es podrà implicar cap cas un increment del percentatge de cofinançament de la Generalitat respecte del que apareixia en el projecte inicial.  
  
Quinze. Inici de l'execució i lliurament anticipat de fons  
  
1. Una vegada rebut el document d'acceptació de la subvenció concedida, o emesa la conformitat de la reformulació, si és el cas, l'Administració tramitarà el lliurament de la subvenció concedida.  
2. L'inici de l'execució del projecte haurà de realitzar-se, com a màxim, en els tres mesos següents a la primera recepció dels fons, excepte autorització expressa de la Direcció General d'Integració i Cooperació, atenent a circumstàncies especials concurrents en l'execució dels projectes.  
3. Si per qualsevol circumstància excepcional no poguera iniciar-se l'execució en el termini establit, s'haurà de presentar davant de la Direcció General d'Integració, Inclusió Social i Cooperació, una sol·licitud motivada d'autorització per a postergar la data d'inici, la qual, si és el cas, podrà autoritzar-la.  
  
Setze. Línia de base  
1. La línia de base és el primer mesurament de tots els indicadors previstos en el disseny d'un projecte de desenrotllament social; que establix el seu punt de partida.  
2. En la modalitat de projectes, per a tots aquells casos en què la subvenció concedida siga igual o superior a 80.000 euros, serà preceptiva la realització d'una línia de base. Per a la seua execució podran contractar-se els servicis d'un consultor extern o fer-ho la mateixa entitat amb els seus recursos tècnics. La data límit de presentació de l'informe de línia de base serà en el termini màxim de tres mesos després del cobrament total o parcial de la subvenció, i és requisit previ per a la presentació de la reformulació del projecte.  
3. El cost de la línia de base estarà pressupostat en la sol·licitud de subvenció amb el límit de 3.000 euros.  
4. Per a la seua realització se seguiran les directrius de la Guia per a l'elaboració dels estudis de Línia de Base, de la Direcció General d'Integració i Cooperació.  
  
Dèsset. Suspensió temporal de l'execució  
Si per qualsevol circumstància excepcional no es poguera continuar executant el projecte de forma temporal, s'haurà de presentar, davant de la Direcció General d'Integració, Inclusió Social i Cooperació, una sol·licitud motivada d'autorització de suspensió temporal de l'execució del projecte, la qual, si és el cas, haurà de ser autoritzada expressament per a la seua validesa.  
  
Díhuit. Informes de seguiment  
1. D'acord amb el que preveu l'article 39 del Decret 135/2010, de 10 de setembre, del Consell, les entitats beneficiàries hauran de presentar, per cada projecte subvencionat de duració superior a un any, un informe semestral sobre la marxa de l'execució d'este, segons el model normalitzat disponible en la pàgina web de la conselleria, en suport CD-ROM, en format PDF o de qualsevol suport habitual de processador de textos.  
2. El termini per a la presentació de l'informe semestral serà de trenta dies, a comptar des de l'endemà al transcurs de cada semestre d'execució del projecte, d'acord amb la data d'inici comunicada a l'administració.  
3. Els informes semestrals no podran contindre sol·licituds de modificació del projecte subvencionat, ni d'ampliacions de termini que requerisquen l'autorització prèvia i expressa de la Direcció General d'Integració, Inclusió Social i Cooperació, sol·licituds que hauran de fer-se en un document a part, sense perjuí de la seua menció, una vegada autoritzats, en el corresponent informe semestral.  
4. La Direcció General d'Integració, Inclusió Social i Cooperació, de conformitat amb el que disposa l'article 40 del Decret 135/2010, de 10 de setembre, del Consell, podrà fer el seguiment de la realització i gestió dels projectes subvencionats, tant a les seus de les entitats a la Comunitat Valenciana com en el terreny, a fi de verificar el grau de compliment de les actuacions.  
  
Dénou. modificació del projecte  
Qualsevol modificació del projecte haurà d'estar degudament motivada, en els termes de l'article 41 del Decret 135/2010, de 10 de setembre, del Consell, i comportarà la presentació, adaptat a les noves circumstàncies, d'un nou formulari d'identificació, en suport escrit i electrònic, en format PDF o de qualsevol format habitual de processador de textos, així com, si és el cas, una nova memòria econòmica.  
  
En el cas que se sol·licite ampliació de termini d'execució del projecte, haurà d'estar motivada i s'adjuntara a esta un cronograma actualitzat.  
  
Vint. Finalització del projecte, informe final i documents que han d'acompanyar-lo  
1. Els projectes hauran de finalitzar-se en el termini d'execució.  
2. El termini per a la presentació de l'informe final i la justificació dels gastos davant de la Direcció General d'Integració, Inclusió Social i Cooperació serà de tres mesos a partir de la data de finalització del projecte, sense perjuí de la seua possibilitat d'ampliació, per sol·licitud motivada, de conformitat amb allò que disposa l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. L'informe final s'ha d'omplir en el model normalitzat disponible en la pàgina web de la Conselleria, i podrà presentar-se en format digital, i no serà necessària la seua presentació en suport paper, en este cas, i s'hi haurà d'analitzar i avaluar la realització del projecte en el seu conjunt, de conformitat amb el contingut determinat en l'article 39.1.b del Decret 135/2010, de 10 de setembre, del Consell.  
4. L'informe final constarà de dos parts:  
a) Memòria Tècnica d'objectius i resultats: document acreditatiu de les activitats realitzades amb expressió dels tràmits, actuacions i resultats aconseguits, així com, la forma en què s'ha dut a terme, amb indicació expressa de les modificacions realitzades respecte a allò que s'ha indicat en el projecte aprovat i subvencionat. Inclourà document del soci local, indicant les repercussions del projecte i si és el cas, l'acreditació de la propietat dels béns adquirits amb la subvenció de la Generalitat. La justificació tècnica deurà d'aportar dades sobre els objectius aconseguits, els resultats obtinguts i les activitats realitzades.  
b) Memòria econòmica: és el document acreditatiu de l'aspecte financer de la subvenció, on es dóna compte dels recursos obtinguts i aplicats a l'activitat subvencionada i procedent de l'òrgan concedent, del mateix beneficiari i d'altres interessats. Es farà segons el que preveu l'article 46.b del Decret 138/2010, de 10 de setembre, del Consell, en format compatible amb Excel.  
  
Vint-i-una. Justificació dels gastos  
1. Es realitzarà de conformitat amb el que disposen els articles 44 i següents del Decret 135/2010, de 10 de setembre, del Consell, de bases per a la concessió d'ajudes en matèria de cooperació internacional per al desenrotllament.  
2. A este efecte, les entitats beneficiàries hauran de presentar un compte justificatiu que adoptarà alguna de les formes següents:  
a) Compte justificatiu amb aportació de justificants de gasto, que podrà completar-se amb informe d'auditor.  
La proposta de l'entitat auditora haurà de comptar amb l'autorització per part de la Direcció General d'Integració, Inclusió Social i Cooperació.  
La presentació de la proposta d'entitat auditora, haurà de fer-se com a mínim amb dos mesos d'antelació a la finalització del termini d'execució, incloses ampliacions, si és el cas.  
Notificada l'autorització de la Direcció General d'Integració, Inclusió Social i Cooperació, es procedirà a la contractació i realització de l'auditoria. En cas contrari, s'haurà de modificar els termes de referència o la proposta d'adjudicació, en el sentit assenyalat per la mencionada direcció general i, així mateix, presentar una nova proposta.  
b) Compte justificatiu simplificat, quan la subvenció siga inferior a 60.000 ?, en la qual s'establirà un mostratge de fins un 30 % de l'import total de la quantitat subvencionada.  
3. La justificació de les subvencions que es concedisquen en atenció a la concurrència d'una determinada situació en el perceptor i sempre que siguen executades en tercers països, per les agències que pertanguen al sistema de les Nacions Unides i entitats que tinguen un acord subscrit amb estes que els reconega com el seu comité a Espanya, podrà fer-se a través del sistema d'auditoria interna, previst en els reglaments financers de Nacions Unides d'acord amb el Conveni sobre Privilegis i Immunitats de les Nacions Unides.  
4. La modalitat de justificació haurà de comunicar-se a la Direcció General d'Integració, Inclusió Social i Cooperació, en el moment de la sol·licitud de la subvenció i en tot cas, amb caràcter previ a la finalització de l'execució del projecte.  
5. En el cas que siga necessària la presentació de documents justificatius, estos han de ser originals o còpies compulsades o confrontades. S'entén per fotocòpia degudament compulsada, aquella realitzada sobre un original prèviament diligenciat, que es presente confrontada i conforme per qualsevol entitat pública espanyola o del país d'execució, per un notari degudament acreditat en el país d'execució o per la representació oficial espanyola en l'esmentat país.  
6. Amb caràcter excepcional, amb l'autorització prèvia de la Direcció General d'Integració, Inclusió Social i Cooperació, es podran utilitzar rebuts en compte de factures, quan per especials circumstàncies en el país o en la zona d'execució (zones molt aïllades, en conflicte armat o inestabilitat social o política, inexistència de factures reglades, etc.) es troben greus dificultats per a obtindre, o quan s'efectuen xicotetes compres a particulars no obligats per la legislació local a emetre factures. Els rebuts no seran mai d'aplicació per a gastos efectuats a Espanya. La sol·licitud d'autorització no podrà ser genèrica, sinó que haurà d'especificar les mercaderies, béns o servicis i les quanties màximes que es pretenen justificar amb eixe sistema. Els rebuts imputats a la subvenció contindran la informació mínima de l'import, la quantitat, descripció del servici o mercaderia, data, i identificació de la persona firmant.  
7. La data de les factures i justificacions dels gastos, amb càrrec a la subvenció de la Generalitat, haurà d'estar compresa dins del termini d'execució real del projecte. Només s'acceptaran factures amb una antelació de sis mesos des de la finalització del termini de presentació de sol·licituds, per als gastos d'identificació i formulació del projecte, i posteriors, en no més de sis mesos, des de la finalització de l'execució del projecte, per a gastos d'avaluació, d'acord amb el que disposa l'article 47.3, del Decret 135/2010, del Consell.  
8. Els documents originals justificatius del gasto hauran de romandre depositats en la seu de l'entitat adjudicatària o dels seus socis locals, durant quatre anys, que es computaran des del moment que va véncer el termini per a presentar l'informe final, als efectes del que establix l'article 39, de la Llei 38/2003, de 17 de novembre, General de Subvencions.  
  
9. L'entitat adjudicatària de la subvenció, quan siga requerida per la Direcció General d'Integració, Inclusió Social i Cooperació, els professionals o empreses contractats per esta, la Intervenció General de l'Administració de l'Estat o el Tribunal de Comptes, haurà de presentar els documents originals o les còpies degudament compulsades de factures, rebuts, o qualsevol altre que es considere necessària i una aportació que es considere prova suficient per a comprovar la correcta realització del objecte de la subvenció. A estos efectes, la Direcció General d'Integració, Inclusió Social i Cooperació, i els professionals o empreses contractats per esta utilitzaran habitualment tècniques de mostratge.  
  
Vint-i-dos. Avaluació final de resultats i objectius  
1. En els projectes de cooperació al desenrotllament la subvenció dels quals siga igual o superior a 100.000 euros, serà preceptiva la realització d'una avaluació final externa de resultats i objectius, en el termini màxim de tres mesos, com a màxim, des de la data de finalització del projecte. Esta avaluació serà preceptiva per al tancament del projecte i formarà part de l'expedient de justificació.  
2. En l'esmentat cas, el cost de l'avaluació estarà pressupostat en la sol·licitud de subvenció amb el límit del 5 % de la subvenció sol·licitada.  
3. L'entitat és responsable directa de la gestió de l'avaluació. Per a la realització de l'avaluació final estarà disponible, en la pàgina web de la Conselleria, la Guia de Gestió d'Avaluació Final de la Direcció General d'Integració i Cooperació.  
  
Vint-i-tres. Difusió de l'origen de les subvencions i comunicació i difusió del projecte  
1. Les entitats beneficiàries de subvencions, en col·laboració amb la Conselleria de Benestar Social, realitzaran les accions de comunicació i difusió del projecte que estimen oportunes, de conformitat amb les seues característiques, a fi de sensibilitzar la societat valenciana sobre els Objectius de Desenrotllament del Mil·lenni, fixats per les Nacions Unides, i caldrà fer constar en estes, d'acord amb l'article 43 del Decret 135/2010, de 10 de setembre, del Consell, que el projecte està finançat per la Generalitat.  
2. En el cas que la realització del projecte genere qualsevol tipus de documentació audiovisual o material imprés, una còpia del mencionat material haurà d'entregar-se a la Direcció General d'Integració, Inclusió Social i Cooperació, durant el termini d'execució del projecte o bé a la seua finalització. La Generalitat queda autoritzada a utilitzar el material audiovisual o imprés dels projectes subvencionats tant en la seua pàgina web, com en els documents que realitze, com puguen ser memòries, plans anuals o presentacions, entre d'altres, de conformitat amb l'article 21 del Decret 135/2010, de 10 de setembre, del Consell.  
  
  
Vint-i-quatre. Reintegrament de les subvencions  
1. En els supòsits previstos en l'article 37 de la Llei 38/2003, de 17 de novembre, General de Subvencions, i en l'article 37 del Decret 135/2010, de 10 de setembre, del Consell, l'entitat beneficiària de la subvenció haurà de reintegrar a la Generalitat, les quantitats corresponents.  
2. Els reintegraments voluntaris hauran de comunicar-se, amb un informe raonat, de forma immediata al centre gestor competent en matèria de cooperació al desenrotllament, i aportar a més l'original o fotocòpia compulsada de l'ingrés realitzat, i incloure este informe junt amb l'informe final que es presente una vegada finalitzada l'execució del projecte.